
          PATVIRTINTA
Šakių  rajono savivaldybės administracijos                                                                                                                                                                                                                                                                                                 direktoriaus 2019 m. lapkričio   d.
           įsakymu Nr. AT- 


SOCIALINĖS PARAMOS SKYRIAUS VYRIAUSIOJO SPECIALISTO
PAREIGYBĖS APRAŠYMAS

I SKYRIUS 
PAREIGYBĖS CHARAKTERISTIKA

1. Socialinės paramos skyriaus (toliau – Skyrius) vyriausiasis specialistas yra karjeros valstybės tarnautojas. 

II SKYRIUS 
PASKIRTIS

2. Pareigybės paskirtis – nagrinėti asmenų prašymus dėl piniginės socialinės paramos, išmokų vaikams, jų šeimoms ir kitų socialinių išmokų, nurodytų Skyriaus  nuostatuose bei kituose teisės aktuose (toliau – išmokos), gavimo (toliau – prašymai) ir nustatyti asmenų teisę gauti išmokas, priimti sprendimus dėl išmokų skyrimo, vykdyti išmokų apskaitą socialinės paramos apskaitos sistemoje „Parama“ (toliau – sistema „Parama“).

III SKYRIUS 
VEIKLOS SRITIS

3. Šias pareigas einančio valstybės tarnautojo veikos sritis – išmokų skyrimas.

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialius reikalavimus:  
4.1.  turėti aukštąjį universitetinį išsilavinimą; 
4.2. išmanyti ir gebėti pagal kompetenciją savo darbe taikyti Europos Sąjungos teisės aktus, Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius vietos savivaldą, viešąjį administravimą, išmokų teikimą; 
4.3. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
4.4.  mokėti dirbti kompiuteriu „Microsoft Office“ programų paketu.

V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas, siekdamas įgyvendinti Skyriui keliamus tikslus, vykdo šias funkcijas:
5.1. konsultuoja ir informuoja į Skyrių besikreipiančius asmenis; 
5.2. nagrinėja gautus asmenų prašymus ir prie jų pridėtų dokumentų, kuriais remiantis išmoka gali būti skiriama, teisingumą ir (ar) pateikti visi reikiami dokumentai. Nustačius, kad pateikti ne visi reikiami dokumentai, inicijuoja trūkstamų dokumentų pateikimą; 
5.3. tvarko sistemoje „Parama“ asmenų (bendrai gyvenančių asmenų) duomenis, reikalingus išmokoms skirti;
5.4. tikrina sistemoje „Parama“, Socialinės paramos šeimai informacinėje sistemoje, turimuose registruose ir valstybės informacinėse sistemose duomenis apie asmenis ir jiems paskirtas išmokas, spausdina prašymams nagrinėti reikalingus duomenis ir juos kaupia asmens byloje;
              5.5. apskaičiuoja asmenų (bendrai gyvenančių asmenų) pajamas, nustato teisę gauti išmokas, išmokų dydžius ir jų teikimo laikotarpius;
5.6. tikrina pateiktų asmenų prašymų ir priimtų sprendimų teisingumą, nustačius išmokos permokos atvejį, aiškinasi neteisėto išmokos mokėjimo aplinkybes bei inicijuoja reikiamų sprendimų priėmimą;
5.7. teisės aktų nustatyta tvarka ir terminais priima sprendimus (įskaitant sprendimo parengimą ir jo pasirašymą) dėl išmokos skyrimo, neskyrimo, mokėjimo stabdymo, nutraukimo, perskaičiavimo, permokų nustatymo, grąžinimo, išskaičiavimo arba išieškojimo ir tvirtina juos sistemoje  „Parama“;
5.8. nustato daugiabučių namų butų savininkų teisę į kredito, paimto daugiabučiam namui atnaujinti (modernizuoti), ir palūkanų, tenkančių asmenims, turintiems teisę į būsto šildymo išlaidų kompensaciją, apmokėjimą ir išduoda pažymas dėl teisės apmokėti kreditą, paimtą daugiabučiam namui atnaujinti (modernizuoti), ir palūkanas;
5.9. priima iš bendrojo naudojimo objektų valdytojo arba Šakių rajono savivaldybės programos įgyvendinimo administratoriaus paraiškas kreditui, paimtam daugiabučiam namui atnaujinti (modernizuoti), ir palūkanoms apmokėti, patikrina jų teisingumą. Duomenis suveda į programą PARAMA, paraiškas perduoda rajono savivaldybės administracijos Centralizuotos buhalterijos  skyriui jas apmokėti;
5.10. atlieka Socialinės paramos skyrimo komisijos sekretorės pareigas:
5.10.1. priima rajono gyventojų prašymus dėl piniginės socialinės paramos skyrimo išimties tvarka;
5.10.2. priima rajono gyventojų vienkartinėms, tikslinėms, periodinėms ir sąlyginėms pašalpoms gauti su visais reikiamais pirminiais dokumentais, prašymus;
5.10.3. organizuoja Socialinės paramos teikimo komisijos posėdžius, rengia protokolus ir administracijos direktoriaus įsakymų projektus bei organizuoja paskirtų pašalpų išmokėjimą. 
5.11. inicijuoja asmenų buities ir gyvenimo sąlygų patikrinimą;
5.12. formuoja ir tvarko asmenų, kuriems skiriamos išmokos, bylas;
[bookmark: _GoBack]5.13. prižiūri, kad nuolatos būtų atnaujinama Socialinės paramos skyriaus informacija interneto puslapyje www.sakiai.lt, atnaujina informaciją apie administracines paslaugas;
5.14. bendradarbiauja su socialiniais partneriais, vykdo įvairiuose projektuose numatytas funkcijas;
5.15. rengia Savivaldybės tarybos sprendimų, Savivaldybės mero potvarkių ir Savivaldybės administracijos direktoriaus įsakymų projektus savo veiklos srityje;
5.16. pagal kompetenciją dalyvauja Savivaldybės institucijų sudarytų darbo grupių ir komisijų veikloje;
5.17. Skyriaus vedėjo pavedimu nagrinėja ir rengia atsakymus į paklausimus, prašymus ar skundus;
5.18. vykdo kitus vienkartinio pobūdžio Skyriaus vedėjo pavedimus, siekiant įgyvendinti institucijos strateginius tikslus.

VI SKYRIUS
 ŠIAS PAREIGAS EINANČIO VALSTYBĖS TARNAUTOJO PAVALDUMAS
	
6. Šias pareigas einantis valstybės tarnautojas yra pavaldus Skyriaus vedėjui.
___________________

Susipažinau
